EkBass/fiwiki-20250220-pages-articles huggingface dataset:
Purhonen

Purhonen on suomalainen sukunimi, joka on muun muassa seuraavilla henkilöillä: *Kari Purhonen (s. 1951), sokea laulaja *Onni Purhonen (1895–1940), jääkäri *Paula Purhonen (s. 1945), arkeologi *Pauliina Turakka Purhonen (s. 1971), kuvataiteilija *Pertti Purhonen (1942–2011), nyrkkeilijä *Pessia Purhonen (s. 2002), jalkapalloilija *Risto Purhonen (s. 1951), laulaja, huilisti ja saksofonisti *Sanni Purhonen (s. 1983), runoilija, toimittaja, kirjallisuuskriitikko ja vammaisaktivisti *Semi Purhonen (s. 1976), sosiologian professori. ==Entisenä nimenä== *Teija Sopanen, oik. Väärä, ent. Purhonen, ent. Oravisto (1933–2011), missi, televisiokuuluttaja, toimittaja.
Terry Bozzio

Terry John Bozzio (s. 27. joulukuuta 1950) on yhdysvaltalainen rumpali, joka tunnetaan parhaiten työstään Missing Persons -yhtyeessä, ja Frank Zappan yhtyeessä. Bozzio syntyi San Franciscossa, Kaliforniassa. Hän alkoi soittaa itse rakentamaansa rumpusettiä 6-vuotiaana, ja 13-vuotiaana näki Beatlesin Ed Sullivan Showssa ja innostui rumpujen soitosta tätä kautta. Hän alkoi vaatia isältään rumputunteja. 1960-luvulla hän soitti autotallibändeissä kuten Blue Grass Radio, The Yarde, ja Tamalpais Jungle Mountain Boys. Vuonna 1968 Bozzio liittyi Sir Francis Drake High Schooliin San Anselmossa, Kaliforniassa, jossa hän voitti stipendin, ja myöhemmin siirtyi Marinin collegeen. Tänä aikana hän opiskeli Chuck Brownin, Lloyd Davisin ja Roland Kohloffin johdolla rumpujen ja timpanin soittoa. Vuonna 1975 hän alkoi soittaa Frank Zappan kanssa. Marraskuusta 2008 lähtien Bozzio on soittanut kitaristi Allan Holdsworthin, basistin Tony Levinin ja rumpali Pat Mastelotton kanssa kokeilevassa HoBoLeMa- yhtyeessä. == Lähteet == Luokka:Yhdysvaltalaiset rumpalit Luokka:Vuonna 1950 syntyneet Luokka:Elävät henkilöt
Ida Sargent

Ida Sargent (s. 25. tammikuuta 1988) on yhdysvaltalainen uransa lopettanut maastohiihtäjä. Maastohiihdon maailmancupissa Sargent kilpaili ensimmäisen kerran Jällivaaran viestissä marraskuussa 2010. Henkilökohtaisessa kilpailussa hän kilpaili ensimmäisen kerran helmikuussa 2011 Drammenissa. Maailmancupin pisteille Sargent pääsi ensimmäisen kerran Roglassa joulukuussa 2011 oltuaan sprintissä 25:s. Maailmancupissa Sargent on ollut palkintopallilla kerran sijoittuessaan kolmanneksi perinteisen hiihtotavan sprintissä Pyeonchangissa helmikuussa 2017. Sotšin olympialaisissa 2014 Sargent oli vapaan hiihtotavan sprintissä 19:s ja 10 kilometrin perinteisellä 34:s. Hiihdon maailmanmestaruuskilpailuihin Sargent on osallistunut neljä kertaa. Hänen paras saavutuksensa on 24:s sija Lahden MM-kilpailujen vapaan hiihtotavan sprintissä. Sargent lopetti uransa maastohiihtäjänä keväällä 2019. == Lähteet == == Aiheesta muualla == *Ida Sargentin blogi Luokka:Yhdysvaltalaiset maastohiihtäjät Luokka:Vuonna 1988 syntyneet Luokka:Elävät henkilöt
Suomen kunniapääkonsulaatti Göteborgissa

Suomen kunniapääkonsulaatti Göteborgissa edusti Suomea Länsi-Ruotsissa. Kunniapääkonsulaatin toimialueeseen kuuluivat Göteborg, Malmö ja Lund. Kunniapääkonsulaatti suljettiin kesällä 2021, koska sillä ei ulkoministeriön mukaan ollut tarpeeksi asiakkaita. ==Historia== Suomen ensimmäinen konsuli Göteborgiin nimettiin 12. marraskuuta 1919. Konsuliksi valittiin Algot Friman viiden halukkaan joukosta. Göteborgin-konsulaatin tehtävät painottuivat alussa merimiesten passiasioiden hoitamiseen, kauppaan, kulttuuriin ja Suomen tunnetuksi tekemiseen. Apunaan hänellä oli sihteerinä Elsa Lantto ja myöhemmin varakonsuli Otto Lesslie. Joulukuussa 1926 Friman erosi ja hänen tilalleen tuli Vidar Olburs. Hänen kuoltuaan syyskuussa 1931 konsuliksi tuli entinen varakonsuli Otto Lesslie, joka puolestaan kuoli kesäkuussa 1936. Lessilien seuraajana toimi laivanvarustaja William Kjellberg 4. marraskuuta 1936 alkaen. Talvisodan aikana konsulaatin merkitys kasvoi erityisesti laiva- ja merimiesasioissa. Kjellberg erotettiin vuonna 1942. Samalla konsulaatti nostettiin pääkonsulaatiksi. Pääkonsulina toimi 1. lokakuuta 1942 alkaen P. J. Hynninen ja hänen jälkeensä Hugo Valvanne ja Ragnar Numelin. Vuonna 1947 luovuttiin pääkonsulista ja siirryttiin kunniapääkonsuliin, jollaiseksi valittiin aiemmin erotettu Kjellberg. Varakonsuli oli Heikki Hannikainen. Kjellberg pyysi eroa tehtävistään helmikuussa 1949 ja häntä seurari karrieerikonsuli Lauri Hjelt. Säästösyistä vuoden 1950 lopulla luovuttiin palkastusta päänkonsulista ja siirryttiin maailmansotien väliseen malliin, jossa tehtäviä hoiti henkilö oman töidensä ohella, ensin Lars Hill-Lindquist ja sitten Gustaf Ågren. 1. marraskuuta 1959 kunniapääkonsulaattiin lähetettiin Suomesta varakonsuliksi Martti Harju, ja vuonna 1961 palkattiin toimistoapulainen työmäärän kasvamisen vuoksi. Lisätöitä aiheuttivat ennen muuta suomalaisten siirtolaisten asiat. Vuonna 1973 konsulaatin statusta nostettiin ja siitä tuli taas pääkonsulaatti ja sinne lähetettiin Suomesta 1.3.1973 pääkonsuli Erik Hellqvist. Vuonna 2001 pääkonsulaatti muutettiin konsulaatiksi, jota johti konsuli. Elokuussa 2011 konsulaatti muutettiin taas kunniapääkonsulaatiksi ja kunniapääkonsulina toimi Heli van der Valk. ==Lähteet== Luokka:Suomen diplomaattiset edustustot Luokka:Suomen ja Ruotsin väliset suhteet Luokka:Göteborgin rakennukset ja rakennelmat
Kaikki suvussa

Kaikki suvussa on rap-yhtye TKK:n ja Setä Tamun vuonna 2000 julkaisema EP. EP:n tunnetuimpia kappaleita ovat "Tuu mun autoon" sekä "Lauantai osa 2". == Kappaleet == # # # # # # # Luokka:Vuoden 2000 EP:t Luokka:Kuningas Pähkinän & Setä Tamun albumit Luokka:Suomalaiset hip hop -EP:t
Suomen riistakeskus

Suomen riistakeskus on riistatalouteen keskittyvä itsenäinen julkisoikeudellinen laitos, joka toimii maa- ja metsätalousministeriön hallinnonalalla. Suomen riistakeskus on osa julkista riistakonsernia. Suomen riistakeskuksella on julkisia hallintotehtäviä, kuten riistaeläinten pyyntilupien myöntäminen, sekä muita riistataloutta ja -politiikkaa edistäviä tehtäviä, kuten riistanhoitoyhdistysten toiminnan tukeminen ja riistanhoidon hyvien käytäntöjen vahvistaminen. Riistakeskuksen tehtävät määritellään riistahallintolaissa. Riistakeskus tarjoaa tietoa metsästyksestä muun muassa julkaisemalla Metsästäjä-lehteä. Suomen riistakeskus on perustettu vuonna 2011. Samalla lakkautettiin Metsästäjäin keskusjärjestö ja riistanhoitopiirit. Riistakeskuksella on keskustoimisto Helsingin Tapanilassa sekä 15 aluetoimistoa eri puolilla Suomea. Riistapolitiikan strategiaa tukee valtakunnallinen riistaneuvosto ja riistakeskuksessa ylintä päätösvaltaa käyttää hallitus. Suomen riistakeskus on Vapaaehtoisen pelastuspalvelun valmiusjärjestö. == Lähteet == Luokka:Valtionhallinto Luokka:Metsästys
Henrik Antell

Per Adolf Henrik Antell (9. syyskuuta 1914 Porvoo – 9. elokuuta 2002 Uppsala) oli suomalainen toimittaja ja diplomaatti. Antell valmistui filosofian kandidaatiksi 1942. Hän oli 1939–1943 Svenska Pressen -lehden toimittajana, 1943–1947 Ruotsalaisen kansanpuolueen puoluesihteerinä ja sen jälkeen Nya Pressen-lehden toimitussihteerinä. Vuosina 1951–1956 Antell toimi lentoyhtiö Pan Amin Skandinavian alueen tiedotuspäällikkönä. Antell oli sitten lehdistöattasheana Suomen Tukholman lähetystössä 1956–1962 sekä lehdistö- ja kulttuuriattasheana ensin Lontoossa 1962–1967 ja sitten Kööpenhaminassa 1967–1971. Viimeksi Antell toimi ulkoministeriön lehdistöosaston tiedotuspäällikkönä 1971–1976 ja lähetystöneuvoksena Lontoossa 1976–1981. Antell kuului jatkosodan aikana 1943 Kolmenkymmenenkolmen kirjelmän allekirjoittajiin. == Teoksia == * Herr Bärmans vardag. Söderström, Helsingfors 1942 * I fält med Finlands armé 1941 : finlandssvenska frontjournalister / frontkorrespondenser i urval av Henrik Antell. Söderström, Helsingfors 1942 * Tre år med Persson : till Persson från Elisabeth, Margaretha, Olof, Elina och Sara. Stockholm 1974 (kokoelma Hufvudstadsbladet- lehdessä ilmestyneitä pakinoita) == Käännöksiä == * Taimi Torvinen : Sven Palme och Finland. Kulturfonden för Sverige och Finland, Esbo 1988 (alkuteos Sven Palme ja Suomi) == Lähteet == * Uppslagsverket Finland Luokka:Suomalaiset toimittajat Luokka:Suomalaiset diplomaatit Luokka:Suomen ruotsalaisen kansanpuolueen puoluesihteerit Luokka:Suomen ruotsalaisen kansanpuolueen poliitikot Luokka:Vuonna 1914 syntyneet Luokka:Vuonna 2002 kuolleet
Turri (kunta)

Turri on kunta Sardinian saarella Etelä-Sardinian maakunnassa Italiassa. Kunnan asukasluku on runsaat 400. ==Lähteet== == Aiheesta muualla == Luokka:Etelä-Sardinian maakunnan kunnat
Edvin Sundquist

Johan Edvin Sundquist (9. syyskuuta 1885 Sulva – 15. maaliskuuta 1962 Vaasa) oli suomalainen toimittaja ja lehdenkustantaja.Biografiskt lexikon för Finkland : Edvin Sundquist Edvin Sundquistin vanhemmat olivat merimies Erik Sundquist ja Anna Ingman. Hän pääsi ylioppilaaksi 1906 ja opiskeli yliopistossa vuoteen 1908 saakka. Sundquist oli vuodesta 1906 Vaasassa ilmestyneen Vasabladet-lehden palveluksessa. Vuonna 1912 hän osti lehden yhdessä liikekumppaninsa kanssa ja hoiti sitä avoimena yhtiönä vuoteen 1941 jolloin lehtiyhtiöstä muodostettiin osakeyhtiö. Hän oli Vasabladetin päätoimittajana vuodesta 1913 lähtien. Aikalaiskirja 1934 Sundquist toimi jääkäriliikkeessä ja hän oli Vaasan etappipäällikkönä. Venäläiset pidättivät hänet 15. toukokuuta 1916 mutta hän onnistui pakenemaan Ruotsiin oltuaan kuuden viikon ajan vangittuna Vaasan lääninvankilassa. Sundquist oli sitten 1916–1918 työssä Aftonbladet-lehden ulkomaanosastolla Tukholmassa kunnes hän palasi Suomeen talvella 1918. Sananvapauden ja demokratian puolestapuhujana sekä Lapuan liikkeen vastustajana tunnettu Sundquist tuomittiin kaksi kertaa vankeusrangaistukseen Vasabladet-lehdessä julkaistuista kirjoituksista. Vuonna 1916 hänet tuomittiin majesteettirikoksesta ja vuonna 1939 Adolf Hitlerin 50-vuotispäivän yhteydessä julkaistusta tätä arvostelleesta artikkelista. Vasabladetissa oli 20. huhtikuuta 1939 julkaistu kirjoitus Sagolik karriär, jossa oli kirjoitettu valtakunnanjohtaja Hitleristä tavalla, jota Saksan lähetystö piti valtakunnanjohtajan kunniaa loukkaavana. Artikkelin seurauksena Saksa lähetti Suomelle suullisen nootin Hitlerin kunnian loukkaamisesta ja Sundquist haastettiin oikeuteen. Hän sai alemmassa oikeusasteessa vapauttavan tuomion mutta Vaasan hovioikeus tuomitsi hänet heinäkuussa 1940 10 kuukaudeksi vankeuteen.Toimittaja 10 kk. vankeuteen Hitlerin kunnian loukkaamisesta, Laatokka, 25.07.1940, nro 82, s. 4, Kansalliskirjaston digitaaliset aineistot"Wasabladet" syytteessä Saksan valtakunnanjohtajan kunnian loukkauksesta, Helsingin Sanomat, 25.05.1939, nro 138, s. 3. Kansalliskirjaston digitaaliset aineistot. Viitattu 25.05.2024Sagolik karriär, Vasabladet, 20.04.1939, nro 90, s. 5, Kansalliskirjaston digitaaliset aineistot. Viitattu 25.05.2024 Sundquist oli Ruotsalaisen Pohjanmaan nuorisoliiton puheenjohtajana 1910–1916 ja 1921–1924. Hän oli ruotsalaisen kansanpuolueen Vaasan läänin eteläisen vaalipiirin piirihallituksen puheenjohtajana eri vuosina ja oli puolueen lisätyn keskushallituksen jäsenenä vuodesta 1916 alkaen. Sundquist kuului jatkosodan aikana 1943 Kolmenkymmenenkolmen kirjelmän allekirjoittajiin. == Teoksia == * Vasabygdens folkhjälte : jägarlöjtnant Oskar Peltokangas in memoriam. Vasa 1918 == Lähteet == * Uppslagsverket Finland * Hakamediankronikkaa 2.2.2012 : Sensuuri 1918-2009 ===Viitteet=== Luokka:Suomalaiset päätoimittajat Luokka:Suomalaiset lehdenkustantajat Luokka:Suomen ruotsalaisen kansanpuolueen poliitikot Luokka:Vuonna 1885 syntyneet Luokka:Vuonna 1962 kuolleet
HMS Grimsby (U16)

HMS Grimsby (viirinumerot U16 ja L16) oli Britannian kuninkaallisen laivaston Grimsby-luokan sluuppi toisessa maailmansodassa. == Valmistus == Alus tilattiin 1. marraskuuta 1932 vuoden 1931 laivasto-ohjelmassa Devonportin telakalta, missä köli laskettiin 23. tammikuuta 1932. Alus laskettiin vesille 19. heinäkuuta 1933 kumminaan rouva Forbes ja valmistui 17. toukokuuta 1934.Naval-history.net - HMS Grimsby == Palvelus == Alus upposi 25. toukokuuta 1941 Tobrukin pohjoispuolella ilmahyökkäyksessä. ==Lähteet== * * * === Viitteet === Luokka:Grimsby-luokan sluupit Luokka:Devonportissa valmistetut alukset Luokka:Yhdistyneen kuningaskunnan toisen maailmansodan sluupit
Kyyhkyhapero

Kyyhkyhapero (Russula cyanoxantha) on haperoiden sukuun kuuluva sieni. == Ulkonäkö ja koko == Kyyhkyhaperon lakki on väriltään violetti, ruskea tai harmaa, joissakin tapauksissa jopa vihreä. Jalka on valkoinen tai kermanvärinen. == Levinneisyys == Kyyhkyhaperoa tavataan Pohjois-Amerikassa ja Euroopassa. Suomessa se on harvinainen, ja sitä on tavattu vain maan etelä- ja lounaisosissa. == Käyttö == Kyyhkyhaperoa voi käyttää ruokasienenä. == Lähteet == Luokka:Haperot Luokka:Suomalaiset ruokasienet
Avosaaren kalliomaalaus

Avosaaren kalliomaalaus sijaitsee Luhangassa, noin 8 kilometriä kirkolta etelään, Keski-Suomessa Päijänteen itärannikolla tiettömän Avosaaren länsirannalla. Avosaari sijaitsee mantereen ja Judinsalon välissä, hieman pohjoisempana kuin Päijänteen länsirannan Pyhänpään kalliomaalaus. Maalaukseen kuuluu vain neljä kuviota . ==Löytyminen ja tutkimus== Maalauksen on löytänyt Timo Miettinen vuonna 1976. Maalaus sijaitsee Avosaaren länsirannassa saaren keskikohdalla olevan useampimetrisen jyrkän kallion eteläpäässä. Kallio aukeaa länteen Varpusenselän suuntaan, ja jyrkänteen alusta on hyvin kivikkoinen ja hankalakulkuinen. Kohde sijaitsee melko lähellä Viherinkosken maalauksia. Vuonna 1996 kävivät Timo Sepänmaa ja Pekka Kivikäs kohteella mittaamassa. Maalaukset olivat 10,46 metriä Päijänteen pinnan yläpuolella. Maalauksiin pääsee käsiksi kalliotasanteelta, joka on noin 9,1 metriä vedenpintaa korkeammalla. Maalauksien korkeusero alimman ja ylimmän punaväriläiskän välillä on 0,85 metriä. Maalaukset ovat kivikautiset ja mahdollisesti tyypillistä kampakeraamista kautta. ==Maalaukset== Maalausalue on pieni, vain noin 75 cm korkea ja 80 cm leveä, ja sisältää vain muutaman kuvion. Kolme hirvieläintä, todennäköisesti hirviä, katsovat vasemmalle, ja niistä vain yksi erottuu selvästi. Se on maalattu paksuksi hirveksi ja sen sisälle on vedetty viivoja, joiden merkitys jää epäselväksi. Ylin hirvi on maalattu täyteisesti. Tällaisia hirviä Suomessa on tämän lisäksi vain Saraakalliolla. Muualla Skandinaviassa sellainen on yleistä. Muut hirveen liittyvät viivat ovat johdattaneet ajatukset veneeseen, jolla on hirvenpääkoriste keulassa. Vaikuttaa siltä, kuin veneessä olisi jokin kyydissä. Muut kaksi hirveä ovat melko pahasti tuhoutuneet. == Katso myös == *Pyhänpään kalliomaalaukset ja Pyhävuoren kalliomaalaus sijaitsevat Avosaarta vastapäätä Päijänteen länsipuolella *Viherinkosken kalliomaalaukset ovat Avosaaren vaikutuspiirissä reitillä, joka vie Puulavedelle *Hahlavuoren kalliomaalaus sijaitsee Puulaveden alueella ==Lähteet== * * * * Muinaistaideyhdistys: Avosaari * Luukkonen, Ismo: Avosaari ===Viitteet=== ==Aiheesta muualla== * * Luukkainen, Ismo: Suomen kalliomaalauksia, valokuvia * Kivikäs, Pekka: Suomen kalliomaalaukset , Kulttuurin Keski-Suomi * Kivikäs, Pekka: Suomen kalliomaalaukset , Finnica Luokka:Suomen kalliomaalaukset Luokka:Keski-Suomen historia Luokka:Luhanka
Ulvilan kihlakunta

Ulvilan kihlakunta () oli Turun ja Porin läänissä sijainnut kihlakunta. Kihlakunta käsitti suuren osan nykyisen Satakunnan maakunnan alueista. Kihlakuntaan kuuluivat lähinnä kaikki Satakunnan rannikkokunnat ja muita rannikon läheisyydessä sijaitsevia kuntia. Ulvilan kihlakunnassa oli juuri ennen toista maailmansotaa 88 194 asukasta (31.12.1939) ja sen maapinta-ala oli 4 007,38 km² (1.1.1938). Väestötiheys oli siten 22,0 asukasta neliökilometriä kohti. Vuoden 1940 aluejaon mukaan kihlakuntaan kuuluivat seuraavat kunnat: * Ahlainen * Eura * Eurajoki * Hinnerjoki * Honkilahti * Kiukainen * Kullaa * Lappi * Luvia * Merikarvia * Nakkila * Noormarkku * Pomarkku * Porin maalaiskunta * Rauman maalaiskunta * Siikainen * Ulvila Kihlakunnan ulkopuolella oli Porin ja Rauman kaupungit. Kihlakunnan tuolloisista kunnista Honkilahti ja Hinnerjoki liitettiin myöhemmin Euraan, Porin maalaiskunta ja Ahlainen Porin kaupunkiin, Rauman maalaiskunta Rauman kaupunkiin ja Kullaa Ulvilaan, joka oli jo ennen liitosta muutettu kaupungiksi. ==Vuoden 1996 kihlakuntauudistus== Vuoden 1996 joulukuussa Suomeen muodostettiin uudenlaiset kihlakunnat. Uudessa kihlakuntajaossa vanhan Ulvilan kihlakunnan vuoden 1940 mukainen alue jakautui kolmeen eri kihlakuntaan. * Kankaanpään kihlakuntaan tulivat kuulumaan: ** Merikarvia ** Siikainen * Porin kihlakuntaan tulivat kuulumaan: ** Luvia ** Nakkila ** Noormarkku ** Pomarkku ** Pori (kaupunki, Porin maalaiskunta ja Ahlainen) ** Ulvila (mukaan lukien siihen liitetty Kullaa) * Rauman kihlakuntaan tulivat kuulumaan: ** Eura (mukaan lukien siihen liitetyt Hinnerjoki ja Honkilahti) ** Eurajoki ** Kiukainen ** Lappi ** Rauma (kaupunki ja Rauman maalaiskunta) Porin kihlakuntaan ei kuulunut muita kuntia, mutta Kankaanpään kihlakuntaan kuului luettelossa mainittujen lisäksi neljä muuta kuntaa ja Rauman kihlakuntaan yksi muu kunta. ==Lähteet== ==Aiheesta muualla== * Luokka:Suomen kihlakunnat Luokka:Turun ja Porin lääni
Jorge Luís dos Santos

Jorge Luís dos Santos (s. 23. huhtikuuta 1972 Palhoça) on brasilialainen jalkapalloilija. Suomessa pelatessaan dos Santos käytti pelaajanimeä Santos, mutta myöhemmin hänet tunnettiin nimellä Jorge Luís. Santos aloitti ammattilaisuransa Omanin pääsarjassa vuosina 1991–1993. Sieltä hän siirtyi takaisin kotikaupunkinsa Florianópolisin Avaí-seuraan. Santos saapui Suomeen heinäkuussa 1996 ja edusti Veikkausliigassa loppukauden ajan porilaista FC Jazzia. Hän oli mukana voittamassa seuralle sen toista Suomen-mestaruutta. Suomesta lähtönsä jälkeen Santos oli muun muassa Portugalin Primeira Ligan Campomaiorensen joukkueessa kaudella 1997–1998, mutta ei pelannut yhtään ottelua. Kaudella 2001–2002 hän edusti Hongkongin pääsarjassa Happy Valley AA -seuraa. Santos lopetti uransa Portugalin neljänneksi korkeimmalla sarjatasolla vuonna 2004. ==Saavutukset== *Suomen mestaruus 1996 ==Lähteet== *Veikkausliigan pelaajatilastot *Zerozero *Fora de Jogo Luokka:Brasilialaiset jalkapalloilijat Luokka:Jalkapallon Suomen mestarit Luokka:Vuonna 1972 syntyneet Luokka:Elävät henkilöt
The Equals

The Equals oli englantilainen-yhtye, joka perustettiin Pohjois-Lontoossa vuonna 1965. Yhtyen musiikki oli funk/pop/reggae/rock tyylistä. Yhtye hajosi vuonna 1979. == Alkuperäinen kokoonpano == * Derv Gordon – laulu * Lincoln Gordon – kitara * Eddy Grant – kitara * Pat Lloyd – basso * John Hall – rummut == Diskografia == === Singlet === * "I Get So Excited" / "The Skies Above" - (1968) (UK #44) * "Baby, Come Back" / "Hold Me Closer" - (1968) (UK #1, IRL #2, NOR #4, US #32) * "Laurel And Hardy" / "The Guy Who Made Her a Star" - (1968) (UK #35) * "Softly Softly" / "Lonely Rita" - (1968) (UK #48) * "Michael and The Slipper Tree" / "Honey Gum" - (1969) (UK #24) * "Viva Bobby Joe" / "I Can't Let You Go" - (1969) (UK #6, IRL #3) * "Rub A Dub Dub" / "After the Lights Go Down Low" - (1969) (UK #34) * "Black Skin Blue Eyed Boys" / "Ain't Got Nothing to Give You" - (1970) (UK #9) === Albumit === *Unequalled Equals - (1967) (UK #10) *Equals Explosion - (1968) (UK #32) *Sensational – (1968) *Supreme – (1968) *Baby, Come Back - (1968) *Strike Again - (1969) *Equals At The Top - (1970) *Rock Around the Clock Vol.1 - (1971) *Born Ya! - (1976) *Mystic Syster - (1977) === Kokoelma-albumit === *First Among Equals - The Greatest Hits - (1996) Luokka:Brittiläiset popyhtyeet Luokka:Brittiläiset reggaeyhtyeet Luokka:Brittiläiset rockyhtyeet Luokka:Brittiläiset rhythm and blues -yhtyeet Luokka:Brittiläiset funkyhtyeet Luokka:1960-luvun yhtyeet ja sooloartistit
Barney Stanley

Russell "Barney" Stanley (1. tammikuuta 1893 - 16. toukokuuta 1971) oli kanadalainen ammattimainen jääkiekkoilija, joka pelasi hyökkääjänä Vancouver Millionaires -joukkueessa Pacific Coast Hockey Association -sarjassa (PCHA) sekä Calgary Tigersia, Regina Capitalsia ja Edmonton Eskimosia Western Canada Hockey League -liigassa (WCHL). Hän toimi Chicago Black Hawksin toisena valmentajana National Hockey Leaguessa (NHL), jossa myös pelasi yhden ottelun. Hän voitti Stanley Cupin Millionairesin mukana vuonna 1915 ja tuli valituksi Hockey Hall of Fameen vuonna 1963. == Lähteet == ==Aiheesta muualla== * * Legends of Hockey: Barney Stanley * nhl.com bio page for Barney Stanley Luokka:Vuonna 1893 syntyneet Luokka:Vuonna 1971 kuolleet Luokka:Hockey Hall of Fame Luokka:Kanadalaiset jääkiekkoilijat
1492 – paratiisin valloitus

1492 – paratiisin valloitus (engl. 1492: Conquest of Paradise) on vuonna 1992 valmistunut Ridley Scottin ohjaama elokuva, joka kertoo Kristoffer Kolumbuksesta ja Amerikan mantereen löytymisestä. Elokuva julkaistiin vuonna, jona tuli kuluneeksi 500 vuotta Kolumbuksen matkoista ja "uuden maailman" löytymisestä. Elokuvan pääosan näytteli ranskalainen Gérard Depardieu. Elokuvan musiikin sävelsi Vangelis. ==Arvioita== Video-oppaassa vuodelta 1994 Bello Romano pitää Depardieutä vääränä valintana Kolumbuksen rooliin ja elokuvaa hengettömänä spektaakkelina, pettymyksenä taitavalta Ridley Scottilta. Häneltä 1492 saa kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * Luokka:Ridley Scottin ohjaamat elokuvat Luokka:Elämäkertaelokuvat Luokka:Vuoden 1992 ranskalaiset elokuvat Luokka:Ranskalaiset draamaelokuvat Luokka:Ranskalaiset seikkailuelokuvat Luokka:Vuoden 1992 yhdysvaltalaiset elokuvat Luokka:Yhdysvaltalaiset historialliset draamaelokuvat Luokka:Yhdysvaltalaiset seikkailuelokuvat Luokka:Vuoden 1992 brittiläiset elokuvat Luokka:Brittiläiset historialliset elokuvat Luokka:Brittiläiset draamaelokuvat Luokka:Brittiläiset seikkailuelokuvat
Damian Kulash

Damian Kulash (s. 7. lokakuuta 1975) on yhdysvaltalaisen OK Go -yhtyeen laulaja ja kitaristi. Kulashin sisko Trish Sie on Grammy-palkittu koreografi ja ohjaaja. == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1975 syntyneet Luokka:Elävät henkilöt
Juniors Riika

Juniors Riika oli latvialainen jääkiekkojoukkue. Se oli toiminnassa 1993–2000 ja pelasi Itä-Euroopan jääkiekkoliigassa ja Latvian pääsarjassa. Seuran parhaat sijoitukset olivat Itä-Euroopan mestaruus 1997 ja sitä edeltänyt hopea 1996. Juniors Riika perustettiin 1993, jolloin se osallistui Latvian pääsarjaan. Riian Dinamon ajauduttua konkurssiin vuonna 1995 Juniors otti seuran rippeet hallintaansa ja seura osallistui myös uuteen Itä-Euroopan jääkiekkoliigaan. Juniors pelasi molemmissa sarjoissa toimintansa loppuun saakka, vaikka putosikin Itä-Euroopan B-sarjaan. Vuonna 1998 sponsorisopimuksen myötä seuran nimeksi tuli Juniors Essamika Riika. Juniors Riian toiminta oli pitkään tappiollista ja lopulta vuonna 2000 seura lakkautettiin ja siitä tuli osa uutta seuraa HK Riga 2000. Luokka:Latvialaiset jääkiekkoseurat Luokka:Entiset jääkiekkoseurat
Puurunen

Puurunen on muun muassa seuraavien henkilöiden sukunimi: *Kalle Puurunen (1895–1965), jääkäri *Paavo Puurunen (s. 1973), ampumahiihtäjä *Sakari Puurunen (1921–2000), teatteri- ja oopperaohjaaja
Ohraruoho

Ohraruoho (Neslia paniculata) on yksivuotinen ristikukkaiskasvi. Se on 30–60 senttimetriä korkeaksi kasvava ruoho, joka on niukasti haarova ja tähtikarvainen. Kukissa on noin kaksi millimetriä pitkät vaaleankeltaiset terälehdet. Hedelmät ovat lähes pallomaisia, pinnalta verkkoharjuisia ja otakärkisiä lituja, kooltaan noin kaksi millimetriä. Ne ovat yksisiemenisiä ja aukeamattomia. Laji muistuttaa tankioita (Camelina). Ohraruohoa esiintyy Itä- Euroopassa ja Keski-Euroopassa. Laji on Suomessa Ahvenanmaalta hävinnyt muinaistulokas. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == *Kasviatlas: Ohraruoho (Neslia paniculata) *ITIS: Neslia paniculata *United States Department of Agriculture (USDA): Neslia paniculata *Flora of China: Neslia paniculata Luokka:Ristikukkaiskasvit
Ciabatta

thumb|Osittain viipaleiksi leikattu ciabatta. Ciabatta on italialainen litteä ja soikea hiivalla kohotettu leipä. Sen nimi tarkoittaa alkujaan tohvelia ja kuvaa leivän muotoa. Italian eri osissa tehdyt ciabattat poikkeavat toisistaan. Comojärven ympäristössä tehdään kevyttä, huokoista ja rapeakuorista leipää, kun taas Toscanassa, Umbriassa ja Marchessa leipä on kiinteämpää. Rooman seudulla se maustetaan usein oliiviöljyllä, suolalla ja meiramilla. Ciabatta on levinnyt myös muualle Eurooppaan ja Yhdysvaltoihin. Ciabattaa nostatetaan pitkään. Sen valmistus aloitetaan tuorehiivalla nostatettavasta juuritaikinasta. Näin syntyy rapea kuori ja tuoksuva sisus. Venetsian läheltä kotoisin oleva mylläriperheen poika Arnaldo Cavallari väittää keksineensä ciabattalle ominaisen kostean taikinan 1980-luvulla. Samantyyppisiä leipiä on tehty laajemmalla alueella Comojärven ympäristössä, mutta Cavallarin kehittämä versio on levinnyt laajasti muuallekin maailmaan. == Lähteet == Luokka:Italialaiset leivät
Poranen

Poranen on seuraavien henkilöiden sukunimi: *Eeva Poranen (s. 1968), valokuvaaja ja kirjailija *Elis Poranen (1892–1960), kauppaneuvos, Rovaniemen Kauppa Oy:n toimitusjohtaja *Pauli Poranen (s. 1958), näyttelijä *Timo Poranen (1943–2012), yritys- ja järjestöjohtaja, teollisuusneuvos
Gipsy-luokka

Gipsy-luokka oli Britannian Kuninkaallisen laivaston torpedovenehävittäjäluokka, joka muodostui kuudesta aluksesta. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan. == Alukset == Aluksista kolme ensimmäistä tilattiin osana vuosien 1896-1897 laivasto-ohjelmaa, hieman suurempi HMS Leven (uppouma 365/410 tonnia) tilattiin seuraavassa laivasto-ohjelmassa ja loput kaksi vuoden 1899 laivasto-ohjelmassa. Viimeiset kaksi olivat paranneltuja versioita poiketen kooltaan aiemmista. Gipsy-luokan hävittäjätorpedoveneetLyon, David s. 89 Nimi Telakka Kölinlasku Vesille Valmis Kohtalo HMS Gipsy Fairfield Shipbuilding and Engineering Company, Govan 1. lokakuuta 1896 9. maaliskuuta 1897 heinäkuu 1898 myyty romutettavaksi 17. maaliskuuta 1921 HMS Fairy Fairfield 19. lokakuuta 1896 25. syyskuuta 1897 elokuu 1898 uponnut 31. toukokuuta 1918 upotettuaan törmäämällä Saksan keisarikunnan laivaston sukellusveneen SM UC-75 HMS Osprey Fairfield 14. marraskuuta 1896 7. huhtikuuta 1897 heinäkuu 1898 myyty romutettavaksi 4. marraskuuta 1919 HMS Leven Fairfield 24. tammikuuta 1898 28. kesäkuuta 1898 heinäkuu 1899 myyty romutettavaksi 14.syyskuuta 1920 HMS Falcon Fairfield 26. kesäkuuta 1899 29. joulukuuta 1899 joulukuu 1901 uponnut törmättyään troolari HMS John Fitzgeraldin kanssa 1. huhtikuuta 1918 HMS Ostrich Fairfield 28. kesäkuuta 1899 22. maaliskuuta 1900 joulukuu 1901 myyty romutettavaksi 29. huhtikuuta 1920 == Lähteet == * * * * === Viitteet === *
Kauhujen talo (elokuva)

Kauhujen talo () on vuonna 1983 julkaistu Pete Walkerin ohjaama brittiläinen kauhukomedia, jonka pääosissa ovat Vincent Price, Christopher Lee, Peter Cushing ja John Carradine. Kauhujen talo kertoo kirjailijasta, joka lyö vetoa pystyvänsä kirjoittamaan menestyskirjan 24 tunnissa vanhassa kartanossa, jossa kummittelee. Kauhujen talo on merkittävä siitä, että neljä ikonista kauhunäyttelijälegendaa Vincent Price, Christopher Lee, Peter Cushing ja John Carradine näyttelevät samassa elokuvassa. Kauhujen talo on myös Leen ja Cushingin viimeinen yhteistyö. Kauhujen talo sai ensi-iltansa Ranskassa Avoriazin elokuvajuhlilla tammikuussa vuonna 1983. Kotimaan Ison-Britannian ensi-ilta oli 17. kesäkuuta vuonna 1983. Suomeen elokuva ilmestyi 2. maaliskuuta vuonna 1984. Kauhujen talo on myös julkaistu videolle ja DVD:lle. ==Näyttelijät== ==Tuotanto== Kauhujen talon käsikirjoituksesta vastasi Michael Armstrong. Käsikirjoitus pohjautuu vuonna 1913 ilmestyneeseen Earl Derr Biggersin romaaniin Seven Keys to Baldpate ja George M. Cohanin samannimiseen näytelmään. George M. Cohanin näytelmää Seven Keys to Baldplate avattii Broadwaylla Astor Theateressa 22. syyskuuta vuonna 1913. Näytelmää esitettiin 320 näytöstä. Elsa Lanchesterin aikomuksena oli näytellä Victoria Quimby Grisbanen roolin, mutta oli liian sairas matkustaakseen Lontooseen. Kauhujen talo kuvattiin Englannin Hampshiressä elokuussa 1982 7,5 miljoonan dollarin budjetilla. Kuvaukset kestivät viisi viikkoa. ==Palkinnot ja palkintoehdokkuudet== Vuosi Palkinto Kategoria Kenelle Voitto / Ehdokkuus 1983 Sitgesin elokuvajuhlat: Caixa de Catalunya -palkinto Paras miespääosa Vincent Price Christopher Lee Peter Cushing John Carradine Voitto Paras käsikirjoitus Michael Armstrong 1984 Fantasporto: Paras elokuva -palkinto Paras elokuva Pete Walker Ehdokkuus ==Lähteet== ==Aiheesta muualla== * * * Luokka:Vuoden 1983 brittiläiset elokuvat Luokka:Brittiläiset kauhuelokuvat Luokka:Kauhukomediat Luokka:Brittiläiset independent-elokuvat Luokka:Brittiläiset romaaneihin perustuvat elokuvat Luokka:Näytelmiin perustuvat elokuvat Luokka:Cannon Groupin elokuvat
Puikkonen

Puikkonen on sukunimi, joka on muun muassa seuraavilla suomalaisilla henkilöillä *Arja Puikkonen (s. 1948), kirjailija *Emma Puikkonen (s. 1974), kirjailija *Jari Puikkonen (s. 1959), mäkihyppääjä *Pertti Puikkonen (s. 1954), raviohjastaja ja -valmentaja.
Punkkinen

Punkkinen on suomalainen sukunimi, joka on muun muassa seuraavilla henkilöillä: *Heikki Punkkinen (s. 1932), hanuristi ja trumpetisti. *Ilona Punkkinen (s. 1982), aita- ja pikajuoksija *Jarmo Punkkinen (s. 1951), hiihtovaikuttaja ja valmentaja *Matti Punkkinen (s. 1939), fyysikko, professori
HMS Viper (1899)

HMS Viper oli Britannian kuninkaallisen laivaston hävittäjä. == Valmistus == Alus tilattiin 4. maaliskuuta 1898 päivätyllä Amiraliteetin kirjeellä Wallsendistä Parsons Marine Steam Turbine Companyltä, joka tilasi Hawthorn Leslieltä aluksen rungon. Tarjouksen mukaisesti aluksen hinta oli 53 000 puntaa, mistä rungon osuus oli 19 000 puntaa, pääkoneiden 32 000 puntaa ja apukoneiden 1 200 puntaa. Aluksen tuli saavuttaa 31 solmun nopeus , mutta yhtiö päätti pyrkiä teoreettiseen 34 solmun nopeuteen. Aluksen tuli valmistua viidessätoista kuukaudessa. Sen köli laskettiin 1898 telakkanumerolla 366. Alus laskettiin vesille 6. syyskuuta 1899 ja valmistui 1900.Lyon, David s. 30 Koeajoissa alus teki uuden maailmanennätyksen mailin matkalla saavuttaessaan 33,57 solmun nopeuden ja kolmen tunnin ajossa 31. elokuuta 1900 saavuttaman maksiminopeuden ollessa 33,838 solmua. Alus ajoi noin vuotta myöhemmin Alderneyn lähistöllä karille, josta ilmoitettiin Amiraliteetille 7. elokuuta 1901. == Lähteet == * * === Viitteet === Luokka:C-luokan hävittäjät (1913) Luokka:Hawthorn Leslien valmistamat alukset
Puranen

Puranen on seuraavien henkilöiden sukunimi: *Anna Puranen (1885–1964), lyseon lehtori, rehtori ja runoilija *Antero Puranen (s. 1952), keihäänheittäjä *Erkki Puranen (1921–1979), psykologi ja suomentaja *Jorma Puranen (s. 1951), valokuvataiteilija *Lauri Puranen (s. 1959), kenraalimajuri *Leena Puranen (s. 1986), jalkapalloilija *Maunu Puranen (1914–1999), geofyysikko, professori *Perttu Puranen (s. 1970), kenttäratsastaja *Tapani Puranen (s. 1957), säveltäjä *Väinö Puranen (1902–1978), maanviljelysneuvos
Devdas

Devdas tarkoittaa seuraavia: * Devdas, vuoden 1917 Sarat Chandra Chattopadhyayn bengalinkielinen romaani * Devdas, vuoden 1955 hindinkielinen elokuva * Devdas, vuoden 2002 hindinkielinen elokuva.
Äikäs

Äikäs on seuraavien henkilöiden sukunimi: * Lasse Äikäs (1932–1988), kansanedustaja ja ministeri * Leo Äikäs (s. 1946), jääkiekkoilija ja jääkiekkovalmentaja
CityVille 2

CityVille 2 oli Zyngan kehittämä ja julkaisema selainpeli. Se julkaistiin Facebookissa 1. marraskuuta 2012 ja oli jatkoa CityVillelle. CityVille 2 erosi edeltäjästä niin, että siinä hyödynnettiin 3D-teknologiaa ja tälle pelille oli oma tarina, jonka juonen mukaan peliä osittain edettiin. Peli oli ilmainen, mutta pelaajilla oli edeltäjän tapaan mahdollisuus ostaa lisäsisältöä. Zynga ilmoitti 5. helmikuuta 2013, että CityVille 2 ei enää vastaanota uusia pelaajia, mutta siihen mennessä pelin aloittaneet käyttäjät pystyivät pelaamaan peliä 7. maaliskuuta 2013 asti, jolloin peli suljettiin lopullisesti. ==Pelaaminen== CityVille 2:ssa merkittäviä eroja edeltäjästä on esimerkiksi se, että peliä pelataan juonen mukaisesti ja se sisältää kolmiulotteisen pelimaailman. Tässä pelissä pelattavuus on perusidealtaan kuitenkin sama kuin edeltäjässä, eli pelaaja voi kerätä veroa lukuisten talojen asukkailta, kerätä rahaa omilta bisneksiltä sekä rakentaa yhteisörakennuksia, asuintaloja ja bisnesrakennuksia. Kun pelaaja aloittaa pelin, hänellä on kaupungissaan kaksi bungalowia, kolme mökkiä ja yksi ruokakauppa. Tässä pelissä pelaaja voi kuitenkin kerätä myös veroa kaupungissa liikkuvilta autoilijoilta. Toisin kuin edeltäjässä, tässä pelissä pelaaja tarvitsee rakennusten rakentamista varten asukkaita, rakennusmiehiä sekä mahdollisesti vähän jotain muuta rakennusmateriaalia. Pelaaja voi saada lisää asukkaita ja rakennusmiehiä klikkaamalla ympäri kaupunkia ajelevia autoja. Henkilöautoa klikkaamalla pelaaja saa lisää asukkaita ja avolavoja klikkaamalla puolestaan lisää rakennusmiehiä. Tässä pelissä pelaaja voi edeltäjän tapaan tehdä myös vierailuja kavereiden kaupungeissa, joissa pelaaja saa kehitettyä omaa ystävyysmittaria auttamalla kaveriaan samojen asioiden tekemisessä kuin mitä pelaaja tekee omassa kaupungissa. Tässä pelissä pelaaja voi myös saada laajennettua kaupunkiaan keräämällä lupapapereita () sekä saamalla tarpeeksi suuri rahasumma ja asukasluku. Toisin kuin edeltäjässä, tässä pelissä pystyy myös tekemään joitakin tosielämässä arkipäiväisiä asioita, kuten sammuttamaan tulipaloja ja tutkimaan johtolankoja rikosalueilta. Tässä pelissä pelaaja voi myös vaihtaa vuorokaudenaikaa päivän ja yön välillä oman haluamisen mukaan. ==Vastaanotto== Gamezebo antoi pelille arvosanaksi 4,5/5 tähteä. Dotmmo puolestaan suhtautui peliä kohtaan negatiivisemmin ja antoi pelille arvosanaksi 5.1/10, sanoen pelistä että "Kaiken kaikkiaan, CityVille 2 kaatuu kaupunginrakentamisen lajityyppiin pettymyksen, mielipahan ja tylsistymisen kera". ==Lähteet== Luokka:Vuoden 2012 videopelit Luokka:Kaupunginrakennuspelit Luokka:Selainpelit
Katto-Kassinen (elokuva)

Katto-Kassinen (Karlsson på taket) on vuonna 2002 ensi-iltansa saanut Vibeke Idsoen ohjaama pitkä animaatioelokuva, joka perustuu Astrid Lindgrenin samannimiseen lastenkirjahahmoon. == Lähteet == Luokka:Ruotsalaiset animaatioelokuvat Luokka:Lastenelokuvat Luokka:Vuoden 2002 ruotsalaiset elokuvat
Jääpallon Maakuntasarja 1957

Jääpallon Maakuntasarja kaudella 1957-1958 pelattiin 3-miinuspistejärjestelmän mukaan, jolloin joukkue putosi pois kilpailusta saavutettuaan kolme miinuspistettä. Tappiosta sai kaksi ja tasapelistä yhden miinuspisteen. Osallistuvia joukkueita oli 25, jaettuna neljään lohkoon. Yhteensä kahdeksan joukkuetta nousi suomensarjaan. == Maakuntasarja == ===Lohko I=== Joukkue Ottelut Miinukset Miinuksia tuottaneet ottelut Lahden Kiverät 3 0 Torpan Pojat 3 0 IF Vesta 3 -2 – T-Pojat 2-7 Urheiluseura-33 3 -3 – TMP 2-2, – Kiverät 1-13 Työväen Maila-Pojat 2 -3 – US-33 2-2, – T-Pojat 2-5 Herttoniemen Toverit 2 -4 – Kiverät 0-6, – Vesta 2-7 Pallo-Pojat 2 -4 – Vesta 3-4, -Kiverät 2-7 Töölön Urheilijat-38 2 -4 – T-Pojat 0-8, – US-33 3-4 Kiverät, Torpan Pojat ja Vesta nousivat suomensarjaan. ===Lohko II A=== Joukkue Ottelut Miinukset Miinuksia tuottaneet ottelut Lohjan Louhi 2 0 Virkkalan Kiri 3 -3 -Louhi 3-4, -TuVe 2-2 Turun Veikot 3 -3 –Louhi 1-11, -Kiri 2-2 Bollklubben-46 2 -4 luov. Kiri ja TuVe, Lohjan Louhi nousi suomensarjaan. ===Lohko II B=== Joukkue Ottelut Miinukset Miinuksia tuottaneet ottelut Valkeankosken Haka 4 0 Vaasan Pallo- Veikot 4 -4 -Haka 2-4, -Haka 1-9 Tampereen Palloilijat 2 -4 -Haka 2-12, VPV 1-2 Lapuan Virkiä 2 -4 -VPV 1-13, luov. Haka Haka nousi suomensarjaan. ===Lohko III=== Joukkue Ottelut Miinukset Miinuksia tuottaneet ottelut Ylä- Vuoksen Palloseura 4 0 Pieksämäen Pallo-Sepot 4 -4 -YVPS 2-3, -luov. YVPS Lauritsalan Pallokerho 2 -4 – YVPS 0-5, -PiPS 2-3 Mikkelin Mikot 2 -4 -PiPS 6-4, –YVPS 2-3, YVPS nousi suomensarjaan. ===Lohko IV=== 14 joukkuetta: Ottelut Miinukset Miinuksia tuottaneet ottelut Kemin Palloseura 3 -1 –ToPV 3-3 Oulun Pallo-Pojat 4 -2 – KePS 1-2 Rovaniemen Palloseura 4 -4 –KePS 0-3, -OPP 2-5 Tornion Palloveikot 3 -3 –KePS 3-3, -RoPS 2-3 Karihaaran Tenho 2 -3 –RoPS 1-5, -KarV 2-2 Karihaaran Visa 2 -3 -OPP 0-9, Tenho 2-2 Oulun Jyry 2 -4 –OPP 4-15, -ToPV 1-7 KePS ja OPP nousivat Suomensarjaan. ==Lähteet== Luokka:Jääpallon Maakuntasarja Luokka:Vuoden 1957 jääpallo
Kleemola

Kleemola on suomalainen sukunimi, joka on muun muassa seuraavilla henkilöillä: * Antti Kleemola (s. 1972), pianisti ja laulaja-lauluntekijä, musiikkipedagogi * Kauno Kleemola (aik. Klemola, 1906–1965), poliitikko, kansanedustaja ja ministeri, rehtori ja maanviljelysneuvos * Olli Kleemola (s. 1987), sotahistoriakeräilijä, tietokirjailija * Osmo Kleemola (s. 1983), jalkapalloilija * Patrik Kleemola (s. 1981), kitaristi * Piia Kleemola (s. 1975), kansanmuusikko, musiikin tohtori ==Katso myös== * Klemola * Klemelä
Klemola

Klemola on suomalainen sukunimi, joka on tai on ollut muun muassa seuraavilla henkilöillä: * Arnold R. Klemola (1931–2019), yhdysvaltalainen tähtitieteilijä * Erkki Klemola (1910–2006), ylilääkäri, professorin arvonimi * Irja Klemola (1898–1995), lastenkirjailija, opettaja ja rehtori, esperantisti * J. K. Klemola (1892–1983), lääkäri ja muistelmakirjailija * Kauno Kleemola (aik. Klemola, 1906–1965), poliitikko, kansanedustaja ja ministeri, maanviljelysneuvos * Kimmo Klemola (s. 1965), tekniikan tohtori, vihreä poliitikko ja energia-alan yrittäjä * Klaus Klemola (s. 1973) , elokuvajärjestäjä, näytelmäkirjailija ja näyttelijä * Leea Klemola (s. 1965), näyttelijä, ohjaaja ja näytelmäkirjailija * Matti Klemola (1886–1954), päätoimittaja * Mia Mironoff (ent. Liski, aik. Klemola, s. 1967), tanssitaiteilija, rehtori, näyttelijä ja kulttuurivaikuttaja * Pertti Klemola (1939–2003), toimittaja ja kirjailija, Valto Klemolan poika * Risto Klemola (s. 1962), koripalloilija * Sami Klemola (s. 1973), säveltäjä * Timo Klemola (s. 1955), filosofi, tietokirjailija ja karateka * Valto Klemola (1907–1957), eläinlääkäri, virkamies ja professori ==Katso myös== * 1723 Klemola, Irja Klemolan mukaan nimetty asteroidi * Kleemola * Klemelä
Klemelä

Klemelä on suomalainen sukunimi, joka on muun muassa seuraavilla henkilöillä: * Kosti Klemelä (1920–2006), näyttelijä * Kari Klemelä (s. 1955), suomentaja ja kustantaja * Sanni Klemelä (s. 1990), kestävyysjuoksija ==Katso myös== * Kleemola * Klemola
Vaibhavi Merchant

Vaibhavi Merchant (s. 17. joulukuuta 1975) on intialainen koreografi, joka työskentelee Bollywood-elokuvissa. Hän toimi tuomarina Star Plus -televisiokanavan Just Dance -tanssikilpailussa. == Filmografia == *1999: Hum Dil De Chuke Sanam *2000: Albela *2001: Lagaan – olipa kerran Intiassa *2002: Filhaal… *2002: Na Tum Jaano Na Hum *2002: Devdas *2002: Karz *2003: Dum *2003: Kuch Naa Kaho *2003: Baghban *2004: Rudraksh *2004: Muskaan *2004: Meenaxi: A Tale of Three Cities *2004: Lakshya *2004: Kyun! Ho Gaya Na… *2004: Fida *2004: Dhoom *2004: Rakt *2004: Tumsa Nahin Dekha *2004: Veer-Zaara *2004: Swades *2004: Dil Maange More *2005: Chehraa *2005: Bunty Aur Babli *2005: No Entry *2005: Neal ’N’ Nikki *2005: Shikhar *2006: Humko Tumse Pyar Hai *2006: Krrish *2006: Umrao Jaan *2006: Dhoom 2 *2007: Marigold *2007: Heyy Babyy *2007: Tara Rum Pum *2007: Jhoom Barabar Jhoom *2007: Aaja Nachle *2008: Tashan *2008: Bhootnath *2008: Thoda Pyaar Thoda Magic *2008: Dostana *2008: Rab Ne Bana Di Jodi *2009: Luck by Chance *2009: Kambakkht Ishq *2009: Dil Bole Hadippa! *2009: Kurbaan *2010: Band Baaja Baaraat *2011: Game *2011: Zindagi Na Milegi Dobara *2011: Ladies vs Ricky Bahl *2012: Aiyyaa *2012: Ek Tha Tiger *2012: Jab Tak Hai Jaan *2013: Bombay Talkies *2013: Bhaag Milkha Bhaag *2013: Dhoom 3 *2016: Fan == Palkinnot == * National Film Awards ** 2000: Paras koreografia – ”Dholi Taaro Dhol Baaje” (Hum Dil De Chuke Sanam) * International Indian Film Academy Awards ** 2006: Paras koreografia – ”Kajra Re” (Bunty Aur Babli) ** 2008: Paras koreografia – ”Aaja Nachle” (Aaja Nachle) * Zee Cine Awards ** 2006: Paras koreografia – ”Kajra Re” (Bunty Aur Babli) == Lähteet == == Aiheesta muualla == * Kotisivu * Luokka:Intialaiset koreografit Luokka:Vuonna 1975 syntyneet Luokka:Elävät henkilöt
Reggiane Re.2005

Reggiane Re.2005 Sagittario (it. suom. Jousimies) oli Italiassa suunniteltu sekä valmistettu hävittäjäpommittaja. Sen moottorina oli Daimler-Benziltä lisensoitu tyypin DB605A-1 käännetty V-moottori, jonka teho oli 1 475 hevosvoimaa (1 100 kW). Moottorin valmistaja oli Fiat, ja sen uusi tyyppinimi RA.1050 Tifone RC.58 (suom. Taifuuni).Mondey 2002: s. 234 Konetyyppi oli nopea ja liikehtimiskykyinen, mahdollisesti Bf 109:ää parempi. Huippunopeus oli 630 km/h. Kone kykeni toimimaan korkeammalla kuin Bf 109, yli 12 000 metrissä. Italia antautui liittoutuneille vuonna 1943, ja konetta valmistettiin vain 48 kappaletta. Osa koneista päätyi natsi-Saksan ilmavoimille. Aseistukseltaan kone poikkesi edeltäjiinsä nähden suuresti. Siinä oli näistä poiketen käytössä Me 109:ään verrattava tykkiaseistus. Pommeja tyyppi kykeni kuljettamaan enintään 630 kilon verran. Sodasta selviytyneitä koneyksilöitä palveli ennen suihkuhävittäjäkauden alkua sodanjälkeisen Italian ilmavoimissa, Regia Aeronauticassa. ==Tekniset tiedot== ===Yleiset ominaisuudet=== *Miehistö: 1 *Pituus: 8,73 m *Kärkiväli: 11,00 m *Korkeus: 3,15 m *Siipipinta-ala: 20,4 m2 *Tyhjäpaino: 2 600 kg *Lentopaino: 3 610 kg *Voimalaite: 1 × Fiat R.A. 1050 RC 58 Tifone, (lisensivalmistettu DB 605A-1, 1 085 kW / 1 455 hv) ===Suoritusarvot=== *Suurin nopeus: 628 km/h 6 950 metrissä *Lentonopeus: 515 km/h *Sakkausnopeus: 155 km/h *Lentomatka: 980 km sisäisillä polttoainesäiliöillä, 1 130 km 300 litran pudotettavalla säiliöllä, 1 270 km 300 litran ja 2 × 150 litran pudotettavilla säiliöillä *Lakikorkeus: 11 500 m *Nousunopeus: 20 m/s (6 000 m in 6,5 min) *Siipikuormitus: 177 kg/m2 ===Aseistus=== *2 × 12.7 mm Breda-SAFAT konekivääriä koulingin (moottorisuojuksen) yläpuolella (350rpm); *1 × 20 mm MG 151 tykki potkurinavan lävitse (150rpm); *2 × 20 mm MG 151 tykkiä siivissä (200rpm) *Rungon alla 1 000 kg pommi tai 1 × 300 litran pudotettava polttoainesäiliö *Siivissä 160 kg pommit tai 2 × 150 litran pudotettavaa polttoainesäiliötä ==Lähteet== *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 280) *Mondey, David: The Hamlyn Concise Guide to Axis Aircraft of World War II. Hamlyn, 1984. ISBN 1-85152-966-7 (s. 234) *Taylor, John W. R. "Reggiane Re.2005 Sagittario (Archer)". Combat Aircraft of the World from 1909 to the Present. New York: G.P. Putnam's Sons, 1969. ISBN 0-425-03633-2. ===Viitteet=== ==Aiheesta muualla== Luokka:Reggianen ilma-alukset Luokka:Italialaiset hävittäjälentokoneet Luokka:1940-luvun hävittäjälentokoneet
Hervannan kirkko

Hervannan kirkko on Tampereen Eteläisen seurakunnan kirkko, joka sijaitsee Hervannan kaupunginosassa. Punatiilinen kirkkorakennus valmistui vuonna 1979, ja se on osa arkkitehtipari Raili ja Reima Pietilän suunnittelemaa seurakunta- ja vapaa-aikakeskusta. Talon toisessa päässä toimii kaupungin vapaa- aikakeskus, jossa on muun muassa liikunta- ja harrastustiloja. Kirkko sijoittuu niin sanotulle Hervannan keskusakselille ja kuuluu näin valtakunnallisesti merkittävän rakennetun kulttuuriympäristön piiriin. ==Sisätilat== Kirkkosalin pääsisäänkäynnit sijaitsevat alttarin molemmin puolin. Salin katossa on valoa jakava metallisäleikkö, ja tilan valaistus saadaan pääasiassa kattoikkunoista. Itä-länsisuuntaisen salin ympärille ryhmittyvät kahdessa kerroksessa pienemmät tilat, jotka ovat muun muassa rippikoulu- ja nuorisotyön käytössä. Tarvittaessa ne voidaan yhdistää kirkkosaliin. Pääsaliin mahtuu 280 henkeä. Kirkossa on myös toimituskappeli vihkimisiin ja kasteisiin (30 hengen tila) sekä rippikoulusali (70 hengen tila), jossa voi järjestää perhejuhlia ja muita tilaisuuksia. Kirkossa ei ole varsinaista alttaritaulua, vaan sen korvaa moduulitiilistä muotoiltu risti. Lisäksi kirkkosalin sivuseinillä on Maija Lavosen ja Irja Mikkolan tekemät Palava pensas- ja Isä ja Poika -taidetekstiilit. Kirkon 21-äänikertaiset ja 2-sormioiset mekaaniset urut on valmistanut Kangasalan urkutehdas. Urku- ja kuorolehterit sijaitsevat poikkeuksellisesti alttarin yläpuolella, ja kirkkosalin vastakkaisessa päässä on yleisölehteri. ==Peruskorjaus== Hervannan kirkko peruskorjataan vuosina 2023–2024. Työn kustannusarvio on 5,75 miljoonaa euroa ja siihen sisältyy muun muassa ulkopintojen uudelleenmuuraus, sillä niissä on mikrobivaurioita. Jotta julkisivut säilyvät alkuperäisen kaltaisina, tarvittavat tiilet teetetään varta vasten tähän tarkoitukseen, sillä julkisivuissa on kaarevia muotoja. Kirkkoa uudistetaan myös sisältä, mutta vain vähän, ettei rakennuksen kulttuurihistoriallinen arvo muutu. ==Kuvia== Tiedosto:Hervannan kirkko.JPG|Kirkon esipihalla olevassa kellotelineessä on kaksi kelloa. Tiedosto:Hervanta Church IMG 7972 C.JPG|Lindforsinkadun puolella sijaitseva risti on lisätty jälkeenpäin. Tiedosto:Hervanta Church IMG 7975 C.JPG|Kirkon sisäänkäynti. Tiedosto:Hervannan kirkko sisältä IMG 7988 C.JPG|Näkymä alttarille. ==Lähteet== ==Aiheesta muualla== *Panoraamakuvia Hervannan kirkolta - Virtuaalinen Tampereen kaupunkiopas: VirtualTampere.com Luokka:Tampereen kirkkorakennukset‎ Luokka:Suomen kivikirkot Kirkko
Pikku-Finlandia-palkinto

Pikku-Finlandia on Äidinkielen opettajain liiton vuosittain Suomen Kirjasäätiön tuella järjestämä kirjallisuusesseiden kirjoituskilpailu, johon voivat osallistua kaikki toisen asteen opiskelijat. Kilpailu on järjestetty vuodesta 1984 alkaen. Voittaja saa 800 euron rahapalkinnon sekä kaunokirjallisuuden Finlandia-palkinnon ehdokaskirjat. Voittaja julkaistaan syksyisin Helsingin kirjamessujen yhteydessä. Kilpailussa palkituissa esseissä useimmin käsiteltyjä romaaneja ovat Milan Kunderan Olemisen sietämätön keveys ja Mika Waltarin Sinuhe egyptiläinen. == Voittajat == Vuosi Palkinnon voittaja Aihe/Aineisto Kotipaikka 1984 Tammisaari 1985 Joensuu 1986 Jouni Räisänen Petri Räisänen Joensuu 1987 Laihia 1988 Helsinki 1989 Oulu 1990 Ruukki 1991 Muhos 1992 Helsinki 1993 Esko Vesala Jyväskylä Oulu 1994 Helsinki 1995 Helsinki 1996 Helsinki 1998 Turku 1999 Helsinki 2000 Tampere 2001 Kempele 2002 Helsinki 2003 Helsinki 2004 Helsinki 2005 Helsinki 2006 Helsinki 2007 Helsinki 2008 Mänttä 2009 Helsinki 2010 Helsinki 2011 Helsinki 2012 Heijastuksia (aineistona Milan Kunderan Olemisen sietämätön keveys ja Lewis Carrollin Liisan seikkailut peilimaassa) Turku 2013 Helsinki 2014 Tampere 2015 Ahdasmielisyyden murtamat mielet (aineistona Tommi Kinnusen romaani Neljäntienristeys) Helsinki 2016 Onko Irma käynyt jo soittamassa sinun ovikelloasi? (essee Mikko Rimmisen romaanin Nenäpäivä pohjalta) Tampere 2017 Samat haavat (Sofi Oksasen teos Stalinin lehmät) Helsinki 2018 Kaikkein surullisin rakkaustarina (T. S. Eliotin runosta ”Prufrockin rakkauslaulu”) Oulu 2019 Mieletön pudotus (Albert Camus’n romaanista Sivullinen) Tampere 2020 Sanattoman maailman runous (mm. Shiki Masaokan, Bashoon ja Jack Kerouacin runous) Hanko 2021 Elämisen riemukas ahdinko (aineistona Brad Aaron Modlinin runokokoelma Everyone at this Party has Two Names) Jyväskylä 2022 Arkaainen hymy on tiheä (analyysi Sylvia Plathin runosta ”Terä”) Oulu 2023 Otso Miikkulainen Merestä nousee mies (essee Stanisław Lemin Solariksen (1961) ja Édouard Louisin Ei enää Eddyn (2014) pohjalta) Helsinki == Lähteet == ==Kirjallisuutta== * == Aiheesta muualla == * Pikku-Finlandia-palkinto Äidinkielenopettajain liiton verkkosivuilla Luokka:Kirjoituskilpailut
Šoina

Šoina () on maaseututaajama ja Kaninin niemimaan länsirannalla sijaitsevan Šoinan maalaiskunnan keskus Zapoljarnyin piirissä Nenetsian autonomisessa piirikunnassa Pohjois-Venäjällä. ==Kaninin niemimaan kylät ja väestö== Kaninin niemimaan pohjoisimmat kylät eli Šoinan taajama ja Kijan kylä muodostavat Šoinan kyläneuvoston maalaiskunnan, jossa asui yhteensä 363 asukasta 2010 väestönlaskennan mukaan, ja 372 henkeä 2012 alussa (Rosstatin mukaan). Etelämpänä sijaitsevassa Kaninin kyläneuvoston maalaiskunnassa asui yhteensä 1 487 henkeä (2010). Nesin kylä on Kaninin maalaiskunnan keskus; muita kyliä ovat pohjoisempi Tšiža sekä Nesistä lounaaseen sijaitseva Verhnjaja Mgla. Nesin itäpuolella sijaitseva Vižas on puolestaan osa Oman kyläneuvoston maalaiskuntaa (937 as.). ==Lähteet== ==Aiheesta muualla== *Šoinan maalaiskunnan sivusto (adm-schoyna.ru) *Šoinan maalaiskunta piirin sivustolla (zrnao.ru) Luokka:Nenetsian kylät ja taajamat